CELEX: 62009CA0081
Language: et
Date: 2010-10-21 00:00:00
Title: Kohtuasi C-81/09: Euroopa Kohtu (teine koda) 21. oktoobri 2010 . aasta otsus (Symvoulio tis Epikrateiase (Kreeka) eelotsusetaotlus) — Idryma Typou A.E. versus Ypourgos Typou kai Meson Mazikis Enimerosis (Asutamisvabadus — Kapitali vaba liikumine — Äriühinguõigus — Esimene direktiiv 68/151/EMÜ — Ajakirjandus- ja televisioonisektoris tegutsev aktsiaselts — Äriühing ja aktsionär, kellele kuulub üle 2,5 % aktsiatest — Ühine ja solidaarne haldustrahv)

18.12.2010   
            
            
               ET
            
            
               Euroopa Liidu Teataja
            
            
               C 346/12
            
         Euroopa Kohtu (teine koda) 21. oktoobri 2010. aasta otsus (Symvoulio tis Epikrateiase (Kreeka) eelotsusetaotlus) — Idryma Typou A.E. versus Ypourgos Typou kai Meson Mazikis Enimerosis
   (Kohtuasi C-81/09) (1)
   
   (Asutamisvabadus - Kapitali vaba liikumine - Äriühinguõigus - Esimene direktiiv 68/151/EMÜ - Ajakirjandus- ja televisioonisektoris tegutsev aktsiaselts - Äriühing ja aktsionär, kellele kuulub üle 2,5 % aktsiatest - Ühine ja solidaarne haldustrahv)
   2010/C 346/19
   Kohtumenetluse keel: kreeka
   
      Eelotsusetaotluse esitanud kohus
   
   Symvoulio tis Epikrateias
   
      Põhikohtuasja pooled
   
   
      Kaebuse esitaja: Idryma Typou A.E.
   
      Vastustaja: Ypourgos Typou kai Meson Mazikis Enimerosis
   
      Ese
   
   Eelotsusetaotlus — Symvoulio tis Epikrateias — Nõukogu 9. märtsi 1968. aasta esimese direktiivi 68/151/EMÜ tagatiste kooskõlastamise kohta, mida liikmesriigid äriühingu liikmete ja kolmandate isikute huvide kaitseks EMÜ asutamislepingu artikli 58 teises lõigus tähendatud äriühingutelt nõuavad, et muuta sellised tagatised ühenduse kõigis osades võrdväärseteks (EÜT L 65, lk 8; ELT eriväljaanne 17/01, lk 3), artikli 1 tõlgendamine — Siseriiklik õigusnorm, millega on kehtestatud ühelt poolt ajakirjandus- ja televisioonisektorisse kuuluva aktsiaseltsi ja teiselt poolt selle aktsionäride, kelle osalus aktsiakapitalis on üle 2,5 %, solidaarne vastutus selle äriühingu tegevuse tõttu määratud haldustrahvide tasumise eest
   
      Resolutsioon
   
   
               1.
            
            
               Nõukogu 9. märtsi 1968. aasta esimest direktiivi tagatiste kooskõlastamise kohta, mida liikmesriigid äriühingu liikmete ja kolmandate isikute huvide kaitseks EMÜ asutamislepingu artikli 58 teises lõigus tähendatud äriühingutelt nõuavad, et muuta sellised tagatised ühenduse kõigis osades võrdväärseteks, tuleb tõlgendada nii, et sellega ei ole vastuolus niisugune siseriiklik õigusnorm nagu seaduse nr 2328/1995 „Eraõigusliku televisiooni ja kohaliku raadio õiguslik korraldus, ringhäälinguturuga seotud küsimuste reguleerimine ja muud normid” (muudetud seadusega nr 2644/1998 „Tasuliste raadio- ja televisiooniteenuste osutamine”) artikli 4 lõige 3, mille kohaselt määratakse selle artikli eelmistes lõigetes kehtestatud trahve telekanalite toimimist reguleerivate õigusnormide ja käitumisreeglite rikkumise eest mitte ainult äriühingule, kellel on telekanali asutamise ja käitamise luba, vaid temaga ühiselt ja solidaarselt ka kõikidele aktsionäridele, kellele kuulub üle 2,5 % aktsiatest.
            
         
               2.
            
            
               ELTL artikleid 49 ja 63 tuleb tõlgendada nii, et niisugune siseriiklik õigusnorm on nendega vastuolus.
            
         
      (1)  ELT C 102, 1.5.2009.